OpenLLM-France/wikimedia huggingface dataset:
# Darmstadt (Indiana)

Darmstadt és una població dels Estats Units a l'estat d'Indiana. Segons el cens del 2000 tenia 1.313 habitants.

## Demografia

Segons el cens del 2000, Darmstadt tenia 4.313 habitants, 490 habitatges, i 1605 famílies. La densitat de població era de 107,4 habitants per km².
Dels 490 habitatges en un 34,3% hi vivien nens de menys de 18 anys, en un 76,3% hi vivien parelles casades, en un 4,3% dones solteres, i en un 17,3% no eren unitats familiars. En el 15,3% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,5% tenia menys de 18 anys, un 5,3% entre 18 i 24, un 24,7% entre 25 i 44, un 29% de 45 a 60 i un 15,5% 65 anys o més.
L'edat mediana era de 43 anys. Per cada 100 dones de 18 o més anys hi havia 98,4 homes.
La renda mediana per habitatge era de 68.359$ i la renda mediana per família de 72.813$. Els homes tenien una renda mediana de 50.605$ mentre que les dones 28.750$. La renda per capita de la població era de 31.898$. Entorn del 0,5% de les famílies i l'1,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Darmstadt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Darmstadt». American Fact Finder. Oficina del Cens dels Estats Units, 12-01-2010.
# Ansião

Ansião és un municipi portuguès, situat al districte de Leiria, a la regió del Centre i a la subregió de Pinhal Interior Norte. L'any 2006 tenia 13.635 habitants. Limita al nord-est amb Penela, a l'est amb Figueiró dos Vinhos, al sud amb Alvaiázere, a l'oest amb Pombal i al nord-oest amb Soure.

## Població

Població del concelho d'Ansião (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 1.502 | 4.940 | 13.562 | 15.543 | 17.268 | 15.446 | 14.029 | 13.719 | 13.673 |

## Freguesies

* Alvorge
* Ansião
* Avelar
* Chão de Couce
* Lagarteira
* Pousaflores
* Santiago da Guarda
* Torre de Vale de Todos
# Sousse Riadh

La delegació o mutamadiyya de Sousse Riadh (àrab: معتمدية سوسة الرياض, muʿtamadiyyat Sūsa ar-Riyāḍ) és una delegació de Tunísia a la governació de Sussa, formada pels barris de la part sud-oest de la ciutat de Sussa. En aquests barris hi ha nombrosos petits tallers i comerços i també alguns edificis públics. La població de la delegació és de 54.540 habitants segons el cens del 2004.

## Administració

Com a delegació o mutamadiyya, duu el codi geogràfic 31 52 (ISO 3166-2:TN-12) i està dividida en tres sectors o imades:
* Ezzouhour (31 52 54)
* Cité Er-Riadh (31 52 55)
* El Ahd El Jadid (31 52 56)
A nivell de municipalitats o baladiyyes, forma part de la municipalitat de Sussa (codi geogràfic 31 11).

## Referències

* ↑ Résultats du recensements 2014 par gouvernorats et délégations Arxivat 2018-05-26 a Wayback Machine.. Statistiques Tunisie
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 77-81. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 146-147. ISSN: 1737-7838 [Consulta: 18 agost 2021].
# Borup (Minnesota)

Borup és una població dels Estats Units a l'estat de Minnesota. Segons el cens del 2000 tenia 91 habitants.

## Demografia

Segons el cens del 2000, Borup tenia 91 habitants, 38 habitatges, i 22 famílies. La densitat de població era de 146,4 habitants per km².
Dels 38 habitatges en un 28,9% hi vivien nens de menys de 18 anys, en un 57,9% hi vivien parelles casades, en un 2,6% dones solteres, i en un 39,5% no eren unitats familiars. En el 39,5% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,26.
Per edats la població es repartia de la següent manera: un 27,5% tenia menys de 18 anys, un 9,9% entre 18 i 24, un 26,4% entre 25 i 44, un 20,9% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 135,7 homes.
La renda mediana per habitatge era de 41.042 $ i la renda mediana per família de 41.875 $. Els homes tenien una renda mediana de 32.083 $ mentre que les dones 22.083 $. La renda per capita de la població era de 17.081 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Borup». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Borup». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Golf de Messènia

El golf de Messènia (grec: Μεσσηνιακός Κόλπος) és el nom del gran golf occidental de la costa sud del Peloponès, a la mar Jònica. El delimiten les costes meridionals de Messènia i la costa sud-oest de la península de Mani, a Lacònia. Té per límits a l'oest l'illa de Venetiko i el Cap Tènaron al sud-est.
Les costes occidentals del golf són majoritàriament baixes i fèrtils, i la costa oriental és escarpada i abrupta, on acaben els contraforts del mont Taíget, amb pocs assentaments humans. El riu Pamís desemboca al golf, prop de la ciutat portuària de Calamata. Una ciutat important situada al golf és Coró.

## Referències

* ↑ Smith, William 8ed.). «Messenia». Dictionary of Greek and Roman Geography (1854). [Consulta: 28 desembre 2020].
# Rafael Gratsch

Rafael Gratsch va ser un patinador de velocitat rus, que va competir sota bandera de la Unió Soviètica durant les dècades de 1950 i 1960..
El 1956 va prendre part en els Jocs Olímpics d'Hivern de Cortina d'Ampezzo, on guanyà la medalla de plata en la prova dels 500 metres del programa de patinatge de velocitat. Quatre anys més tard, als Jocs de Squaw Valley, guanyà la medalla de bronze en aquesta mateixa prova. El 1964, a Innsbruck, disputà, els seus tercers, i darrers, Jocs Olímpics. En aquesta ocasió fou desè en els 500 metres.
En el seu palmarès també destaca el campionat soviètic dels 500 metres de 1960.

## Referències

* ↑ «Olympedia – Rafael Grach». [Consulta: 30 gener 2025].
* 1 2 «ГРАЧ Рафаэль Давыдович | Российские спортсмены | Спортивная Россия» (en rus). [Consulta: 30 gener 2025].
# Converse (Indiana)

Converse és una població dels Estats Units a l'estat d'Indiana. Segons el cens del 2006 tenia 1.147 habitants.

## Demografia

Segons el cens del 2000, Converse tenia 1.137 habitants, 470 habitatges, i 329 famílies. La densitat de població era de 493,3 habitants per km².
Dels 470 habitatges en un 33% hi vivien nens de menys de 18 anys, en un 56% hi vivien parelles casades, en un 11,1% dones solteres, i en un 29,8% no eren unitats familiars. En el 27% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,91.
Per edats la població es repartia de la següent manera: un 26% tenia menys de 18 anys, un 6,8% entre 18 i 24, un 29,9% entre 25 i 44, un 22,6% de 45 a 60 i un 14,7% 65 anys o més.
L'edat mediana era de 37 anys. Per cada 100 dones de 18 o més anys hi havia 90,7 homes.
La renda mediana per habitatge era de 33.333$ i la renda mediana per família de 42.813$. Els homes tenien una renda mediana de 35.938$ mentre que les dones 25.441$. La renda per capita de la població era de 16.317$. Entorn del 12,6% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Converse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Converse». American Fact Finder. Oficina del Cens dels Estats Units, 12-01-2010.
# Stigmatogobius pleurostigma

Stigmatogobius pleurostigma és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,4 cm de longitud total.
* Nombre de vèrtebres: 27.

## Hàbitat

És un peix de clima tropical i bentopelàgic.

## Distribució geogràfica

Es troba al Vietnam, Tailàndia, Malàisia, Singapur i Indonèsia.

## Observacions

És inofensiu per als humans.

## Referències

* ↑ Bleeker P., 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* ↑ Bleeker, P., 1849. Bijdrage tot de kennis der Blennioïden en Gobioïden van der Soenda-Molukschen Archipel, met beschrijving van 42 nieuwe soorten. Verh. Batav. Genootsch. Kunst. Wet. v. 22: 1-40.
* 1 2 3 4 FishBase (anglès)
* ↑ Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Larson, H. K., 2005: A revision of the gobiid genus Stigmatogobius (Teleostei: Gobiidae) with descriptions of two new species. Ichthyological Exploration of Freshwaters v. 16 (núm. 4): 347-370.

## Enllaços externs

* AQUATAB
# Víctor García de Gomar

Víctor García de Gomar (Barcelona, 1975) és un gestor cultural català.
Amb formació musical i com a gestor cultural García de Gomar va cantar deu anys a l'Orfeó Català i va participar com a baríton en petites produccions operístiques. Tanmateix, va triar la gestió cultural com a camp professional. Té estudis de dret i un postgrau en direcció i gestió d'institucions, empreses i plataformes culturals a la Universitat Pompeu Fabra, així com diversos programes de direcció a l'IESE Business School i a la Kellogg School of Management de Chicago.
L'any 2000 fou contractat pel Servei de Música de la Fundació La Caixa. Un any després va començar a treballar al Festival de Músiques Religioses i del Món de Girona, el qual va dirigir a partir del 2007. A Girona també ha desenvolupat altres projectes culturals, essent el director del 'Festival Nits de Clàssica', com a programador musical a l'Auditori-Palau de Congressos de Girona. El 2005 va ser nomenat director artístic de l'Auditori de Girona. Entre els anys 2011 i 2019 exercí com a director artístic adjunt del Palau de la Música. A Sevilla va ser gerent de l'Orquestra Barroca i va formar part de projectes com el Festival de Música Antiga de Barcelona, el consell general de la Música d'Espanya de la UNESCO i el departament de música de La Caixa. El 2019 fou nomenat director artístic del Gran Teatre del Liceu, substituint a l'anterior responsable, Christina Scheppelmann.

## Referències

* 1 2 3 4 Cervantes, Xavier «Víctor García de Gomar serà el nou director artístic del Liceu». Diari ARA, 14-01-2019 [Consulta: 22 març 2020].
* ↑ «Víctor García de Gomar, nomenat nou director artístic del Liceu». Revista Musical Catalana, 15-01-2019 [Consulta: 22 març 2020].
* ↑ «Víctor García de Gomar, nuevo director artístico del Liceu». El Periódico, 14-01-2019 [Consulta: 22 març 2020].

## Bibliografia

* Perea Virgili, Maria Eugènia. «Víctor Garcia de Gomar, la mirada que transforma». Revista Serra d’Or (ISSN 0037-2501), núm. 742 (octubre 2021), pp. 38-42.
# Siliana Nord

La delegació o mutamadiyya de Siliana Nord (àrab: معتمدية سليانة الشمالية, muʿtamadiyyat Silyāna ax-Xamāliyya) és una delegació de Tunísia a la governació de Siliana, formada per la part nord de la ciutat de Siliana, i el territori de la vall de l'Oued Siliana, amb l'embassament de Siliana, fins a la vila d'El Kasab, i cap al sud-oest abraçant la vila de Jama amb el jaciment arqueològic de Zama Minor. La delegació té 23.700 habitants segons el cens del 2004.

## Administració

Com a delegació o mutamadiyya, duu el codi geogràfic 24 51 (ISO 3166-2:TN-12) i està dividida en nou sectors o imades:
* Siliana Ville (24 51 51)
* Siliana Nord (24 51 52)
* El Arab (24 51 53)
* Jema (24 51 54)
* Massouj (24 51 55)
* El Jouii (24 51 56)
* El Khalsa (24 51 57)
* Aïn Ed-Dissa (24 51 58)
* Siliana Sud (24 52)
A nivell de municipalitats o baladiyyes, forma part de la municipalitat de Siliana (codi geogràfic 24 11).

## Referències

* ↑ Résultats du recensements 2014 par gouvernorats et délégations Arxivat 2018-05-26 a Wayback Machine.. Statistiques Tunisie
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 73-77. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 145. ISSN: 1737-7838 [Consulta: 18 agost 2021].
# Becker (Minnesota)

Becker és una població dels Estats Units a l'estat de Minnesota. Segons el cens del 2000 tenia 2.673 habitants.

## Demografia

Segons el cens del 2000, Becker tenia 2.673 habitants, 929 habitatges, i 728 famílies. La densitat de població era de 119,2 habitants per km².
Dels 929 habitatges en un 49,1% hi vivien nens de menys de 18 anys, en un 62,9% hi vivien parelles casades, en un 10,9% dones solteres, i en un 21,6% no eren unitats familiars. En el 15,2% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,21.
Per edats la població es repartia de la següent manera: un 34% tenia menys de 18 anys, un 10,1% entre 18 i 24, un 35,7% entre 25 i 44, un 13,9% de 45 a 60 i un 6,3% 65 anys o més.
L'edat mediana era de 28 anys. Per cada 100 dones de 18 o més anys hi havia 99 homes.
La renda mediana per habitatge era de 50.714 $ i la renda mediana per família de 51.940 $. Els homes tenien una renda mediana de 37.038 $ mentre que les dones 26.622 $. La renda per capita de la població era de 19.333 $. Entorn del 3,4% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Becker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Becker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Citeró

El Citeró (en grec: Κιθαιρώνας, Kitheronas; en grec antic: Κιθαιρών, Kithairṓn) és una cadena muntanyosa de Grècia que separa Beòcia de l'Àtica. El seu punt culminant fa 1409 m. Segons la mitologia grega, era l'indret on tenien lloc les festes del déu Dionís.
A l'antiguitat, es deia que el nom li venia de l'heroi Citeró, un mític rei de Platea que va ajudar Zeus amb els seus consells quan Hera s'havia enfadat amb ell. El cim era sagrat, i estava dedicat a Zeus Citeroni, i també a Hera: cada set anys s'hi celebraven les festes de les Dedàlies, dedicades a aquesta deessa, com explica Pausànies.
El Citeró també era una muntanya consagrada a Dionís, i va ser el lloc on van passar certes llegendes conegudes, com la metamorfosi d'Actèon, la mort de Penteu i l'exposició d'Èdip. Els boscos que cobrien el Citeró abundaven en caça. Es deia que en una època molt primitiva hi abundaven els llops i els lleons, i el Lleó de Citeró, mort per Hèracles, vivia en aquests indrets.

## Referències

* ↑ Smith, William (ed.). «Cithaeron». Dictionary of Greek and Roman Geography (1854). [Consulta: 6 gener 2021].
# Liubov Kózireva

Liubov Kózireva, coneguda amb el nom de casada Liubov Barànova o Liubov Kózireva Barànova, (en rus: Любо́вь Влади́мировна Ко́зырева) (Bugrí, Unió Soviètica 1929 - 22 de juny de 2015) fou una esquiadora de fons soviètica que destacà a la dècada del 1950 i 1960.

## Biografia

Va néixer el 27 d'agost de 1929 a la ciutat de Bugrí, població situada a l'óblast de Leningrad. A partir del seu casament l'any 1960 afegí al seu cognom el cognom del seu marit, Barànov.

## Carrera esportiva

En els Jocs Olímpics d'Hivern de 1956 disputats a Cortina d'Ampezzo (Itàlia) participà en dues proves d'esquí de fons, aconseguint la victòria en la prova de 10 km i la medalla de plata en la prova de relleus 3x5 km. En els Jocs Olímpics d'Hivern de 1960 disputats a Squaw Valley (Estats Units) participà en les proves de 10k m i relleus 3x5 km, aconseguint en ambdues proves la medalla de plata.
En el Campionat del Món d'esquí de fons destacà la seva victòria en la prova de 10 km l'any 1954 i el segon lloc aconseguit l'any 1958 en aquesta mateixa prova. Fou membre de l'equip soviètic que guanyà els mundials en la prova de relleus 3x5 quilòmetres en les edicions de 1954, 1958 i 1962. Així mateix aconseguí la medalla de plata l'any 1958 en la prova de 10 quilòmetres.

## Referències

* ↑ (rus) Ушла из жизни первая в истории СССР чемпионка зимней Олимпиады Любовь Баранова-Козырева

## Enllaços externs

* (anglès) www.fis-ski.com - Lyubov Kozyreva Arxivat 2011-05-25 a Wayback Machine.
* (anglès) www.fis-ski.com - Ljubov Baranova Arxivat 2011-05-25 a Wayback Machine.
# Mancomunitat Espadà-Millars

La Mancomunitat Espadà-Millars és una mancomunitat de municipis de comarques de la Plana Baixa i l'Alt Millars, al País Valencià. La mancomunitat pren el seu nom dels elements geogràfics més importants de l'entorn: la Serra d'Espadà i el Riu Millars. Agrupa 15 municipis (Aín, L'Alcúdia de Veo, Argelita, Aiòder, Espadella, Fanzara, les Fonts d'Aiòder, Ribesalbes, Suera, Tales, Toga, Torralba, Torre-xiva, Vallat i Vilamalur) i 4.298 habitants, amb una extensió conjunta de 272,70 km². Actualment (2011) la mancomunitat és presidida per Jose Medina Lozano, del Partit Popular i regidor de l'ajuntament de Ribesalbes, aquesta té la seu administrativa i operativa a Tales. Té competències en agricultura, assessoria jurídica, comerç, cultura, defensa medi ambient, educació, esports, gabinet administratiu, gabinet tècnic, indústria, lleure, ramaderia, sanitat, serveis socials i turisme.

## Escut

L'escut oficial té el següent blasonament:
| « | Escut en forma d'ogiva. Truncat. En el primer quarter, en camper d'argent, dues muntanyes del natural i sinople respectivament. En el segon quarter, en camp d'argent, tres ones d'atzur. | » |
L'escut s'aprovà per Resolució de 29 de juny de 2007, del vicepresident primer i conseller de Presidència, publicada al DOCV núm. 5.576, de 13 d'agost de 2007. Les muntanyes i les ones són senyals parlants. Representen la serra d'Espadà i el riu Millars, elements geogràfics més representatius del seu entorn i que donen nom a la mancomunitat.

## Referències

* 1 2 «Resolució de 29 de juny de 2007, del vicepresident primer i conseller de Presidència, per la qual s'aprova l'escut de la Mancomunitat Espadà Millars (Castelló)» (pdf). Diari Oficial de la Comunitat Valenciana, 5.576, 13-08-2007, pàg. 32.584 [Consulta: 30 juny 2016].

## Enllaços externs

* Mancomunitat Espadà-Millars - Lloc web oficial
# Clermont (Indiana)

Clermont és una població dels Estats Units a l'estat d'Indiana. Segons el cens del 2000 tenia 1.477 habitants.

## Demografia

Segons el cens del 2000, Clermont tenia 1.477 habitants, 598 habitatges, i 420 famílies. La densitat de població era de 838,6 habitants per km².
Dels 598 habitatges en un 28,8% hi vivien nens de menys de 18 anys, en un 58,4% hi vivien parelles casades, en un 9,2% dones solteres, i en un 29,6% no eren unitats familiars. En el 22,7% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,3% tenia menys de 18 anys, un 5,7% entre 18 i 24, un 30,5% entre 25 i 44, un 26,3% de 45 a 60 i un 14,2% 65 anys o més.
L'edat mediana era de 40 anys. Per cada 100 dones de 18 o més anys hi havia 91,7 homes.
La renda mediana per habitatge era de 51.875$ i la renda mediana per família de 64.464$. Els homes tenien una renda mediana de 40.500$ mentre que les dones 27.974$. La renda per capita de la població era de 25.149$. Entorn del 4% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clermont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Clermont». American Fact Finder. Oficina del Cens dels Estats Units, 12-01-2010.